Nis konferenca për kontrollin e tregtëtisë së armëve
Aktivistët optimistë të kësaj çështjeje thonë se mund të arrihet një marrëveshje për kontrollin e industrisë së armëve
Nisi sot punimet Konferenca e Kombeve të Bashkuara për Traktatin e Tregëtisë së Armëve. Aktivistët optimistë të kësaj çështje thonë se mund të arrihet një marrëveshje për kontrollin e një industrise prej 80 miliardë dollarësh në vit. Por për arritjen e një marrëveshjeje duhet një konsensus i plotë nga të gjitha vendet anëtare, e nëse një prej tyre nuk pranon të votojë, atëherë marrëveshja nuk arrihet, dhe duhet t’i kthehet Asamblesë së Përgjithshme. Në qytetin Azaz në veri të Sirisë, në muajin janar, Zëri i Amerikës gjeti prova të përdorimit të bombave thërrmuese nga ana e qeverisë. Shenjat ruse të gjetura në to, tlënë të kuptosh se ato janë prodhuara përpara 30 vitesh. Qeveria siriane hedh poshtë përdorimin e bombave thërrmuese, ndërsa Rusia thotë se nuk i furnizon ata. Por provat të bëjnë të mendosh ndryshe, thotë Brian Wood, kryetari i Kontrollit të Armëve në organizatën Amnesty International. Zoti Wood thotë se konflikti në Siri është vetëm një shembull i ndikimit të madh botëror që ka tregëtia e armëve. Konferenca e fundit për Tregtëinë e Armëve në korrik të vitit 2012 përfundoi pa marëveshje. Këtë herë ekziston optimizmi se pesë anëtarët e përhershëm të Këshillit të Sigurimit do të bien dakort për një marrëveshje. Por arritja e saj, do të përbëjë një sfidë, thotë Brian Wood. Edhe mes atyre shteteve që janë në mbështetje të kontrollit të tregëtisë së armëve, nuk ka një marrëveshje të plotë. Kaye Stearman punon me organizatën me seli në Londër, Fushata Kundër Tregëtisë së Armëve. Zoti Sterman thotë se shumë vende që mbështesin marrëveshjen për tregëtinë e armëve, po shesin armë tek qeveritë, që kanë tregues të ulët për respektimin e të drejtave të njeriut. Ministria e Jashtme britanike nuk pranoi të jepte një intervistë lidhur me këtë çështje por përmes një deklarate thekson se Britania ka një regjim rigoroz për kontrollin e armëve dhe i kushton vëmendje të veçantë akuzave për shkelje të të drejtave të njeriut. Tregëtia e armëve po lulëzon anembanë botës, dhe vëzhguesit thonë se vendosja e kontrollit mbi këtë treg do të kërkojë një marrëveshje historike në rang botëror.